Case ID: 1077964
Sentence 3: Məhkəmədə Təqsirləndirilən şəxs1 özünü qismən təqsirli bilərək ifadəsində göstərmişdir ki, o və Nəbi heç bir yerdə işləmədikləri üçün birgə pul qazanmaq üsulları barədə düşünmüş, təxminən iki il bundan əvvəl Babək prospektində yerləşən «Accessbank»ın arxasındakı binanın alt hissəsində fəaliyyət göstərən lombarda tanışı vasitəsilə bir ədəd qızıldan olan qadın qolbağını girov qoyub təxminən 325 manat pul götürüb sonradan pulu qaytara bilmədiyi üçün girov qoyduğu qızıl qolbağın batması ona çox pis təsir etdiyindən təxminən xx xxxx 2019-cu il tarixdə Nəbiyə həmin lombarda girib pul-qızıl aparmağı təklif etmiş, lombardı işlədən qadının onlara müqavimət göstərəcəyi təqdirdə onu vuracaqları barədə Nəbini təlimatlandırmış, Nəbi onun bu təklifi ilə razılaşmış, xx xxxx 2019-cu il tarixdə səhər 09 radələrində Nəbi ilə «Nargilə» dairəsinin yaxınlığında görüşüb taksi ilə Məhəmməd Hadi küçəsində yerləşən «KTV» şirkətinin qarşısına gəlmiş, taksi sürücüsünə gediş haqqını özü vermiş, sonra onlar binaların arası ilə gəzə-gəzə lombardın qarşısına gəlmiş, lombard həmin vaxt bağlı olduğundan ətraflı müşahidə edərkən lombardın giriş qapısının yuxarı hissəsində bir ədəd videomüşahidə kamerasının quraşdırıldığını görmüş, həmin vaxt Nəbiyə lombarda girmək üçün «8-ci km» bazarına gedib özlərinə fəhlə paltarı almağı təklif etmiş, lombarda su idarəsinin əməkdaşı kimi daxil olmağı planlaşdırmış, Nəbi bu plana etiraz etməmiş, sonra onlar «Katv»nin yanına qayıdıb yolun əks tərəfinə keçmiş və «Ordubad» kafesinin yanında bir taksiyə minib «8-ci km» bazarına gəlmişlər.